ועדת העבודה, הרווחה והבריאות, כנסת 23, פרוטוקול מספר 71, 2020-09-23 14:15

חיים כץ: צהרים טובים, אנחנו בתקופה קשה.

חיים כץ: היום ה-23 בספטמבר 2020, ה' בתשרי התשפ"א.

חיים כץ: אני מתכבד לפתוח את ישיבת ועדת העבודה, הרווחה והבריאות.

חיים כץ: האוצר זה גוף שפועל מהר.

חיים כץ: עוד לא הספקנו לצאת מפה, קיבלנו יריות אש בתקשורת, שבגלל מד"א פוצצתי את הישיבה, כאילו שכחו את ה-41 מיליון.

חיים כץ: מי שהיה פה, מבין שאין קשר, אבל מה זה משנה?

חיים כץ: ירו בי חופשי, אבל אני מקבל את זה באהבה.

קטי קטרין שטרית: תעדכן, אנחנו לא מבינים, זה דווקא התחיל להיות מעניין.

קטי קטרין שטרית: ..

אורלי פרומן: אני ראיתי שתי הודעות בנפרד.

חיים כץ: אני לא יודע, אני לא ראיתי אף הודעה, ואני ישבתי עם האוצר, ישבתי עם נועה וישבתי עם יוגב וקיבלתי יריות.

קטי קטרין שטרית: הם שיפרו את הדוברות שלהם, זה יפה.

חיים כץ: זה היה באון-ליין, הוא לא הספיק לצאת מהחדר בסערה וכבר הידיעות צפו.

חיים כץ: אנחנו הגענו למצב שקופות החולים משפות את בתי החולים על 101.5% מעבר לתקציב של 19'.

חיים כץ: נועה, זה בסדר עד פה?

חיים כץ: מעבר ל-101.5% אין שיפוי, בתי החולים סופגים, שם היינו.

חיים כץ: אני שאלתי מה יקרה, אם אנחנו עכשיו בתקופה של מגיפה ופתאום יהיה ברוך של 20%, במקום 101.5% זה יעלה ל-110%.

חיים כץ: בתי החולים יספגו 10%?

חיים כץ: הם לא יעמדו בזה, הם יקרסו, איפה המדינה בכל המשחק הזה?

חיים כץ: כעסו עלי וזה יצא לתקשורת.

יוראי להב-הרצנו: אדוני היושב-ראש, הגדלת ועשית והעברת הסתייגות.

חיים כץ: כן, בעקבות זה באה ההסתייגות.

יוראי להב-הרצנו: שעברה פה אחד.

חיים כץ: כל הכבוד.

יוראי להב-הרצנו: לך.

חיים כץ: לנו.

חיים כץ: אם ההסתייגות לא הייתה מתאימה לכם, היא לא הייתה עוברת פה אחד.

חיים כץ: בא האוצר ומשך את החוק, וזאת זכותו.

חיים כץ: הצעת חוק ממשלתית, האוצר משך את החוק.

נעה בן שבת: הוא אמר שהוא מושך את החוק.

נעה בן שבת: לפי תקנון הכנסת, משיכת החוק דורשת הודעה במליאה, וזה עוד לא נעשה, ולכן אנחנו יכולים לשבת פה ולהמשיך לדבר.

חיים כץ: אז הוא לא הודיע למליאה, אבל הוא משך את החוק ולא הייתה לי חשובה ההודעה במליאה, כי אני לא מנסה לגנוב שום דבר, לא מנסה.

חיים כץ: זכותם, אם הם רוצים למשוך, זכותם, כך אני רואה את זה.

חיים כץ: משכו את החוק, אבל המשכנו לשבת.

חיים כץ: אני מקווה שגם הם יבינו שאי-אפשר לחשוף את בתי החולים לסיכון בלתי מוגבל, אי-אפשר.

חיים כץ: אמרנו: בואו נתחום את הגבולות שבתי החולים יכולים לספוג ואיפה המדינה נכנסת לעניין.

חיים כץ: נועה, אני אסביר, ואם אני מפקשש משהו, תגידי כי זה נרשם בפרוטוקול.

חיים כץ: כשדיברנו על עלויות בתי החולים על בסיס תקציב 19', אמרנו שקופות החולים ישפו את בתי החולים עד 101.5%.

חיים כץ: אם יש נגיד 10 בתי חולים ולקופה מסוימת יש לקוחות והיא בתשעה בתי חולים הגיעה ל-101.5% ובבית חולים הגיעה ל-100%, היא עוד צריכה לשפות ב-1.5%.

חיים כץ: כאשר היא הגיעה ל-101.5% מכלל ההוצאות, היא במצב אפס, שיפתה את כולם, היא לא צריכה לשפות יותר, ואז אמרנו: יש קורונה, ממשיכים להזרים חולים.

חיים כץ: בין 101.5% עד 103.95%, בתי החולים סופגים את ה-% 2.45 האלה.

חיים כץ: מאיפה המספר 3.95?

חיים כץ: ה-95 זה חמש פעמים ח"י וח'מסה אחד, זאת הסיומת.

חיים כץ: יש לנו פה מ-1.5% ל-3% - זה 30 פעם ח'מסה או שלוש פעמים ח'מסה, לא חשוב.

חיים כץ: זה בנו על חמישיות ועל ח"י.

חיים כץ: מעבר ל-103.95%, מה שלא היה מקודם, המדינה משפה את קופות החולים.

חיים כץ: כל שקל מעבר ל-103.95%, המדינה תשפה את קופות החולים, אחרי שהן מימשו את ה-101.5%.

חיים כץ: הסברתי נכון?

ינון גוטגליק: קודם להגיד שקופות החולים ישלמו לבתי החולים - -

חיים כץ: - - והמדינה תחזיר להן את הכסף, לא על חשבון קופות החולים.

אליהו חסיד: למי המדינה תחזיר?

חיים כץ: לקופות החולים.

חיים כץ: המדינה לא יודעת לשלם לבתי החולים לבד, היא לא יודעת.

חיים כץ: קופות החולים זאת המכבסה שלהן, זה הדואר, כמו הביטוח הלאומי שמעביר לדואר ולאלה שאין להם חשבונות בנק, ואז האדם בא לדואר ולוקח את הכסף.

קטי קטרין שטרית: אבל חיים, למה אנחנו לא מחריגים לגמרי את הקורונה מה-100%?

חיים כץ: זה לא קורונה.

קטי קטרין שטרית: כי אתה מתחיל לחשב את הקורונה, אתה אומר עד 101% אוקי ונניח 103.95% - - -

חיים כץ: הבעיה של חברי כנסת, שהם לא היו בכל הדיונים, ואנחנו לא יכולים לחזור על כל הדיון.

אורלי פרומן: לקורונה יש שיפוי מיוחד.

חיים כץ: זה שיפוי מיוחד לקורונה.

חיים כץ: קורונה מבודדת.

אליהו חסיד: חיים, אפשר לשאול אחד מבתי החולים מה זה אומר 2.5% שהפלת עליהם?

חיים כץ: אני אגיד לך מה אומרים בתי החולים.

אליהו חסיד: אני שואל כמה כסף זה.

חיים כץ: אומרים בתי החולים: לא נגיע ל-101.5%, אבל כמו שאני לא יודע, גם בתי החולים לא יודעים.

אליהו חסיד: גם בתי החולים הבעייתיים בירושלים אומרים: לא נגיע ל-101.5%?

חיים כץ: אז הם ישופו, יקבלו את הכסף.

אליהו חסיד: הם יקבלו רק מ-103%.

חיים כץ: לפני זה הם קיבלו אפס, מעל 101.5% לא קיבלו.

חיים כץ: האויב של הטוב מאוד זה המצוין.

חיים כץ: אם בשביל להוציא טוב מאוד או 95 נקודות אני משקיע 10 שעות ואני צריך להשקיע עוד 100 על ה-0.5%, לא שווה.

חיים כץ: אין להם כלום.

חיים כץ: עכשיו אחרי שנתנו להם, אפשר יותר, נכון, אבל באיזשהו מקום במשא ומתן אנחנו נסכם.

חיים כץ: זה לא שבאתי והם נתנו לי בשמחה.

אליהו חסיד: מה זה המספרים האלה?

חיים כץ: אחוז אחד זה 140 מיליון לכלל המערכת.

חיים כץ: אחוז זה 140 מיליון נטו, 180 ברוטו.

אליהו חסיד: 1.5% זה בערך 400.

חיים כץ: 2.5% מ-140 זה 350.

יוראי להב-הרצנו: בדקתי עכשיו עם רמב"ם, עם חבר שלך.

חיים כץ: חבר שלי?

חיים כץ: אני יוצא אתו לבלות...

חיים כץ: בשביל להבהיר את העניין, לפני 15 שנה, אתמול הזכיר לי מנהל רמב"ם שהוא דיבר אתי, עברתי צנתור בווייטנאם והטיסו אותו מהארץ להביא אות חזרה לארץ.

חיים כץ: מאז לא נפגשתי אתו אף פעם, לא אכלתי אתו, לא שתיתי אתו במסעדה ולא התחתנתי עם הבת שלו.

יוראי להב-הרצנו: בדקתי עם בתי החולים, ולהבנתי אין מצב שהם יגיעו - - -

חיים כץ: אנחנו יודעים.

חיים כץ: כשהיית בודק איתם לפני חמש שנים, יש לך אופציה.

חיים כץ: באופציה אתה לא משלם אם אתה לא משתמש.

יוראי להב-הרצנו: הסיכום שלך עם האוצר נשמע לי סביר.

חיים כץ: עוד מעט האוצר יתחיל לשמוח יותר מדי.

יוראי להב-הרצנו: בעיניי מה שאתה אומר למול האמירה של בתי החולים, הסיכום שלך נראה לי סביר.

חיים כץ: יותר מסביר.

יוראי להב-הרצנו: מאה אחוז, תן את שמות התואר כפי שאתה מבין אותם.

יוראי להב-הרצנו: אבל אני גם אומר לפרוטוקול, שהם טוענים שהם לא יגיעו לשם בכלל.

חיים כץ: זה בסדר.

חיים כץ: הרצנו, אמרו חכמינו סייג לחוכמה שתיקה.

יוראי להב-הרצנו: לא, צריך להציג בפני הציבור תמונה מלאה.

חיים כץ: אם מחר חלילה כן יגיעו לשם, מה יגידו?

חיים כץ: הרצנו אמר שלא יגיעו כי בית החולים אמר לו?

חיים כץ: אנחנו לא שם.

יוראי להב-הרצנו: מה שסיכמת נשמע לי סביר.

חיים כץ: הוא לא סביר, הוא טוב, קיבלנו שלייקס.

חיים כץ: מאחר שהגשנו הסתייגות ואני מבקש לעשות רביזיה - - -

אופיר סופר: אתה נגעת לפני כן ב-101.5%, נתת דוגמה של כמה בתי חולים.

אופיר סופר: אתה עושה לצורך העניין חשבון גלובלי של כל בתי החולים של קופה?

חיים כץ: כן, ב-101.5%.

נעה בן שבת: רק מזה המדינה מתחילה לשפות, אבל קופת החולים בכל 103.

נעה בן שבת: 95% ואילך חייבת - - -

אופיר סופר: מה קורה עם בתי חולים קטנים שיתווספו להם מיטות?

חיים כץ: אין להם בעיה בכלל.

אופיר סופר: הם כותבים לי שיש להם בעיה.

חיים כץ: אין להם בעיה, עזוב מה שהם כותבים.

חיים כץ: תגיד להם: בסדר, אם יש להם בעיה, נתמודד.

חיים כץ: כשהייתי ילד צעיר בוועד - - -

קטי קטרין שטרית: חיים, די להפחיד את כולם, הילדים רואים בבית טלוויזיה.

קטי קטרין שטרית: ..

חיים כץ: בפעם הבאה שאני אתן לך לנהל את הוועדה, את תהיי עדינה.

חיים כץ: ..

קטי קטרין שטרית: כשאתה רוצה, אתה יודע להיות עדין.

חיים כץ: את תהיי צפיחית בדבש, את תהיי בובלה.

אופיר סופר: אתה סגרת שמעל ל-103.95% יינתן פיצוי על ידי המדינה, באיזה מנגנון?

אופיר סופר: הרי הם לא יודעים לתת פיצוי.

חיים כץ: שיעבירו לקופות חולים, וקופות החולים יעבירו לבתי החולים.

אופיר סופר: הוא כן אמר את זה.

אוסאמה סעדי: רק תעדכן.

חיים כץ: לא, אני אעדכן אותך אחר כך בצד.

חיים כץ: לא יכול להיות כזה דבר.

חיים כץ: לא יכול להיות שחבר כנסת ייכנס אחרי דיון של שעה.

אוסאמה סעדי: הייתי כאן 10 פעמים.

אוסאמה סעדי: תעדכן אותנו.

קטי קטרין שטרית: היינו בוועדת הכספים.

חיים כץ: לא מעניין אותי ועדת כספים.

חיים כץ: הוועדה הזאת אוטונומית.

אוסאמה סעדי: אבל באנו לכאן ולא היית כאן, חיים.

אוסאמה סעדי: ביקשנו ממנהלת הוועדה להתקשר ברגע שתתחילו.

קטי קטרין שטרית: אני הייתי פה.

חיים כץ: אם את רוצה לשרת טוב את הוועדה שלך, תהיי בוועדה אחת ולא תבואי לפה ותהיי שם, כי לא יכול להתנהל דיון כזה.

חיים כץ: זאת אומרת, אתם מפריעים לי בזה שאתם נכנסים באמצע ואני צריך להתחיל מחדש את הדיון.

חיים כץ: לא יכול להיות כזה דבר.

אוסאמה סעדי: מתי התחלתם?

חיים כץ: לפני 20 דקות.

חיים כץ: הרצנו יסביר לך, הוא אומר שמה שעשינו מיותר, כי לא נגיע לזה.

חיים כץ: ולכן עכשיו נעשה את ההצבעה על הרביזיה, ואחרי זה אני אסביר לך.

אוסאמה סעדי: איך אני אצביע על משהו שאני לא יודע?

חיים כץ: אתה תימנע.

חיים כץ: ולכן אנחנו מצביעים על הרביזיה, מי בעד לפתוח את הרביזיה?

חיים כץ: ירים את ידו.

חיים כץ: מי נמנע?

חיים כץ: הצבעה אושר.

חיים כץ: שבעה בעד, נמנע אחד.

חיים כץ: עכשיו אני אסביר לך.

חיים כץ: אני אומר את זה בפעם ה-43 לפרוטוקול, אני משתגע מזה.

חיים כץ: אני מסביר לך, כי אני אוהב אותך על אמת.

חיים כץ: אנחנו סגרנו ואמרנו: עד 101.

חיים כץ: 5% – חל על הקופות, מעל 101.5% על מי זה חל?

חיים כץ: על בתי החולים.

אוסאמה סעדי: אנחנו הגשנו הסתייגות – מעל זה, חל על האוצר.

חיים כץ: נכון, כי הבנו על מי זה חל.

חיים כץ: הרצנו בדק עם בתי חולים, והם אמרו לו: תגיד לי, אתה מסתלבט?

חיים כץ: אנחנו לא מגיעים ל-101.5%.

חיים כץ: אמרתי מאה אחוז, בתי החולים לא יודעים.

יוראי להב-הרצנו: הם לא יגיעו ל-103.5%.

חיים כץ: ל-101.5%, לא יגיעו, במקרו בכולם לא יגיעו.

חיים כץ: זה מה שאנחנו חושבים, אבל אנחנו לא יודעים איך המגיפה תגיב, אנחנו לא יודעים כמה נדבקים, אנחנו לא יכולים לקחת פה בוועדה צ'אנס, שבתי החולים יקרסו.

חיים כץ: אנחנו לא יכולים.

חיים כץ: אבל אנחנו יכולים לקחת צ'אנס על כלל בתי החולים, שהם בתקציב של 18 מיליארד ברוטו שנתי ולקחת 2.5%, שזה 350 מיליון על כלל בתי החולים – אנחנו יכולים לקחת צ'אנס, ומאחורי זה כל שקל, מה שלא היה בעבר, מעל 103.95% יושת על האוצר.

חיים כץ: האוצר לוקח עליו כל שקל מעל 103.95%.

חיים כץ: למה 95?

חיים כץ: חמש פעמים ח"י זה חמש כפול 18.90 ועוד ח'מסה אחד, שזה 3.95.

חיים כץ: מפה המספרים.

קטי קטרין שטרית: אבל זה היה 101.5%, איך זה פתאום הפך?

חיים כץ: מעל 101.

חיים כץ: 5% היה צריך ליפול על בתי החולים עד בכלל.

חיים כץ: מעל 101.

חיים כץ: 5% היה הכול נופל על בתי החולים, ואמרנו שלא יכול להיות.

חיים כץ: אז אמרנו שמעל 101.

חיים כץ: 5% עד 103.

חיים כץ: 95% ייפול על בתי החולים, מעבר לזה ייפול על המדינה.

חיים כץ: לא חשפנו את בתי החולים לרמת סיכון של עשרות אחוזים.

אוסאמה סעדי: אדוני היושב-ראש, קודם כל אני חושב שההסתייגות שהגשת – ואנחנו הצטרפנו אליך כל חברי הוועדה פה אחד – הייתה הסתייגות מוצדקת ביותר, כי למעשה לא רצינו שהנטל ייפול על בתי החולים מעל 101.5%, ולכן האוצר משך את זה.

אוסאמה סעדי: התנהלו דיונים.

חיים כץ: לא שמעת שהם תקפו אותי בתקשורת, שאני הרסתי את זה?

חיים כץ: על מה הרסתי את זה?

חיים כץ: על 41 מיליון שקל של מד"א.

אוסאמה סעדי: עכשיו אנחנו מגיעים ל-103.95%, מעבר לזה המדינה משלמת את כל ההוצאות.

אוסאמה סעדי: אני אומר שבין 101.

אוסאמה סעדי: 5% לבין 103.95% יש בתי חולים, לא מהגדולים, שבשבילם ההפרש הזה של כמה מיליונים - - -

חיים כץ: אין.

חיים כץ: לפני זה היה לך 101.

חיים כץ: 5% - - -

אוסאמה סעדי: אני אומר לך שיש.

חיים כץ: אין.

אוסאמה סעדי: הצבענו וזה עבר, אבל דיברתי גם עם חיים, יש בתי חולים שהם יודעים שהם זקוקים לעוד כסף בוועדת התמיכות.

אוסאמה סעדי: אני מציין לפרוטוקול, שכאשר יובא העניין של בתי החולים האלה לוועדת התמיכות, שבאמת יתחשבו בהפרש הזה של בין 101.5% לבין 103.95% וייתנו להם בוועדת התמיכות את הגירעון הזה, כי בתי החולים לא יכולים לעמוד בגירעון אפילו של כמה מיליוני שקלים.

אוסאמה סעדי: אני מבין שמעבר לכל זה, ה-41 מיליון - - -

חיים כץ: אין קשר.

אוסאמה סעדי: אין קשר, על זה נקיים דיון ביום רביעי.

חיים כץ: ביום רביעי בשעה 9:30.

אוסאמה סעדי: לגבי איך מחלקים את זה.

חיים כץ: לא מחלקים, מה עושים עם הכסף.

אוסאמה סעדי: לא הכול הולך למד"א.

קטי קטרין שטרית: אוסאמה, אתה רוצה עוד כתבה?

קטי קטרין שטרית: הרי כל הזמן חושבים שהוא מד"א.

קטי קטרין שטרית: יש לך מניות במד"א?

חיים כץ: כן, מד"א זה לא גוף ציבורי בבורסה, אין מניות למד"א.

קטי קטרין שטרית: אני אומרת את זה באירוניה.

קטי קטרין שטרית: אני מוכנה שירשמו עלי עשרות כתבות, העיקר שאני נלחמת על בתי החולים הציבוריים.

אוסאמה סעדי: לא רק מד"א ולא רק איחודי הצלה - - -

חיים כץ: יכול להיות שזה לא ילך למד"א בכלל.

אוסאמה סעדי: אני מבקש שחלק מזה יבוא - - -

חיים כץ: אנחנו נעשה פה דיון ונראה.

קטי קטרין שטרית: אני רוצה להגיד חד משמעית, אני קטי שטרית, חברת הכנסת מטעם הליכוד, אלחם עד טיפת דמי האחרונה על בתי החולים הציבוריים, כי מה שאני חשה מבחינת האוצר – ואני אומרת את זה עכשיו בשיא הרצינות – זה שכנראה המטרה היא לסגור את בתי החולים הללו.

קטי קטרין שטרית: זה לא הגיוני.

קטי קטרין שטרית: אם אני מסתכלת על עין כרם ומסתכלת על שערי הצדק, כמות החולים הגדולה ביותר בקורונה אצלם, ואין שום פתרון לבתי החולים האלה.

אוסאמה סעדי: מה עם בתי חולים בנצרת שביקרת אותם?

אוסאמה סעדי: גם הם במצוקה קשה.

קטי קטרין שטרית: ברור, אני מדברת על כמויות אסטרונומיות.

אוסאמה סעדי: לכן אני מדבר על כולם.

אוסאמה סעדי: אני מדבר על כולם, על בתי חולים בנצרת, על כל בתי החולים.

קטי קטרין שטרית: אתה יודע כמה?

קטי קטרין שטרית: אף אחד לא דואג להם.

חיים כץ: נשבע לך, קטי, אני שש שנים מנהל את הוועדה, לא היו כאלה צעקות.

חיים כץ: לא היו.

חיים כץ: את לא היית פה בבוקר, הסברתי לאוסאמה, כשהייתי ילד צעיר, הייתי צועק, אמרו לי: חיים, צעקות לא שומעים, תלחש, במאפיה לוחשים, ואז זה עושה רושם, ומתאמצים לשמוע גם.

קטי קטרין שטרית: כי שקט הוא רפש.

חיים כץ: תלחשי, תאמיני לי, בלחש שומעים.

אורלי פרומן: בהמשך למה שאוסאמה אמר וההסכם עם האוצר, מי שיעבור את ה-103.95%, ישופה מה-101.5% על הכול?

חיים כץ: לא, מה-103.95%.

אורלי פרומן: כי זה יכול לענות על השאלה של אוסאמה.

חיים כץ: לא היה לנו את זה אתמול.

אורלי פרומן: אני יודעת, אני זוכרת את הדיון.

חיים כץ: אי-אפשר להגיע ל-100.

חיים כץ: תאמיני לי שהצלחנו להביא את זה בקרבות לא קלים.

אליהו חסיד: חיים, אבל איך אנחנו מוודאים שקופות החולים לא יקרסו מהסיפור הזה?

אליהו חסיד: איפה הם מקבלים את הכסף הזה?

חיים כץ: מהאוצר, הם על ה-101.5% מרוצים.

אליהו חסיד: כן, עד 101.5% בסדר.

חיים כץ: אין להם בעיה, מעבר לזה, האוצר משלם.

אוסאמה סעדי: מעבר לזה האוצר או בתי החולים?

חיים כץ: האוצר משפה.

חיים כץ: עכשיו תקראי את הנוסח.

נעה בן שבת: יש לנו נוסח חדש של ההצעה.

נעה בן שבת: הרי אנחנו פותחים את זה, במקום ההסתייגות שהייתה שלכם והתקבלה, יבוא נוסח אחר.

חיים כץ: רק על ההסתייגות, לא את כל החוק.

נעה בן שבת: הוא יגיד כך – בסעיף 71א נוסיף סעיף (ד): סעיף (א) אמר שמשלמים לפחות את המזערי ולא מעל למרבי.

חיים כץ: 2019, על הבסיס של 19'.

ינון גוטליק: זאת ההגדרה, זה בתוך ההגדרה.

חיים כץ: של 101.5%.

ינון גוטליק: זאת ההגדרה של סכום התשלום המרבי.

נעה בן שבת: אני רוצה להבהיר שבתוך בתי החולים הציבוריים הכלליים, אי-אפשר שקופות החולים שיש להן בתי חולים אצלן יעשו עם זה איזשהו משחק.

חיים כץ: לא יעשו.

חיים כץ: די, אנחנו כל היום חושדים.

חיים כץ: מי בעד הצעת החוק, כפי שהיא הוקראה?

חיים כץ: הצבעה אושרה.

חיים כץ: תודה רבה.

חיים כץ: שמונה אנשים שתמכו בהצעת החוק, ובא לציון גואל.

חיים כץ: תודה רבה.

חיים כץ: הישיבה נעולה.